
(สำเนา)
รายงานการประชุมสภาองค์การบริหารส่วนตำบลฉลุง
สมัยสามัญ สมัยที่สาม ครั้งที่ ๒ ประจำปี พ.ศ. ๒๕๖๓
วันพฤหัสบดี  ที่  ๑๓  สิงหาคม  ๒๕๖๓  เวลา ๐๙.๓๐ น.
ณ ห้องประชุมองค์การบริหารส่วนตำบลฉลุง
…………………………………………..
ผู้มาประชุม
1. นายมาหมาด		แปดเนียม		ประธานสภา อบต.ฉลุง
2. นายดาราสาด	มะสมัน			สมาชิกสภา อบต.ฉลุง ม.๑
3. นายมีซัน		หมาดมานัง		สมาชิกสภา อบต.ฉลุง ม.๒
4. นางจิราวรรณ์	ผิวเหลือง		สมาชิกสภา อบต.ฉลุง ม.๒
5. นายราเสบ		อนดารา			สมาชิกสภา อบต.ฉลุง ม.๓
6. นายยูโสบ		หมาดมานัง		สมาชิกสภา อบต.ฉลุง ม.๔
7. นายอรุณ		หมาดสา			สมาชิกสภา อบต.ฉลุง ม.๕
8. นายตาเลบ		คงถิ่น			สมาชิกสภา อบต.ฉลุง ม.๕
9. นายอะหมาด	หมาดดาเร๊ะ		สมาชิกสภา อบต.ฉลุง ม.๗
10. นายกูอาสัน		บิสนุม			สมาชิกสภา อบต.ฉลุง ม.๘
11. นายรอเชต		ขาวผ่อง			สมาชิกสภา อบต.ฉลุง ม.๙
12. นายสุกรี		หาโส๊ะ			สมาชิกสภา อบต.ฉลุง ม.๙
13. นายยูโสบ		หลงจิ			สมาชิกสภา อบต.ฉลุง ม.๑๐
14. นางสุณี		ล่าแหละหมัน		สมาชิกสภา อบต.ฉลุง ม.๑๐
15. นายประเสริฐ	อิสอีด			สมาชิกสภา อบต.ฉลุง ม.๑๑
16. นายมูฮำหมาดซอแล๊ะ เทศอาเส็น		สมาชิกสภา อบต.ฉลุง ม.๑๒  
17. นายมอหราด		อาดำ			สมาชิกสภา อบต.ฉลุง ม.๑๒
18. นางสานีเราะฮ์	อุมา			สมาชิกสภา อบต.ฉลุง ม.๑๓
19. นายมูฮัมหมาด 	หยังหาด			สมาชิกสภา อบต.ฉลุง ม.๑๔
20. นายยะโกบ		เนื้ออ่อน			สมาชิกสภา อบต.ฉลุง ม.๑๔
21. นายจรัญ 		เส็นหล๊ะ			เลขานุการสภาองค์การบริหารส่วนตำบลฉลุง      
ผู้ไม่มาประชุม
1. นายสุชาติ		สิลสาวรีย์		รองประธานสภา อบต.ฉลุง         ลา           
2. นายบัซรีย์		สัตย์สุข			สมาชิกสภา อบต.ฉลุง ม.๖         ลา
3. นายสันติ		ลีมูสา			สมาชิกสภา อบต.ฉลุง ม.๗         ลา
4. นายอรุณ		ปะดูกา			สมาชิกสภา อบต.ฉลุง ม.๘         ลา          
5. นายอาสัน		หลงตา			สมาชิกสภา อบต.ฉลุง ม.๑๑       ลา    
ผู้เข้าร่วมประชุม
1. นายชนะ 		ยากะจิ			นายกองค์การบริหารส่วนตำบลฉลุง
2. นายรัตนชัย		กาหนุง			รองนายกองค์การบริหารส่วนตำบลฉลุง
3. นางพรทิภา		รอเกต			หัวหน้าสำนักปลัด
4. นางจันทิรา		ทองคำ			ผู้อำนวยการกองคลัง
5. นายรัฐศาสตร์	ลารีนู			นักวิเคราะห์นโยบายและแผน
/๖.นาง…

6. นางอรุณี		หลงหัน			นักประชาสัมพันธ์ชำนาญการ
7. นางอาลีย๊ะ		หลงหัน			เจ้าพนักงานธุรการชำนาญงาน

เริ่มประชุม	เวลา ๐๙.๓๐ นาฬิกา
		เมื่อถึงกำหนดเวลานัดประชุม นายมาหมาด  แปดเนียม  ประธานสภาองค์การบริหารส่วนตำบลฉลุง ขึ้นทำหน้าที่ประธานสภาในที่ประชุม ประธานสภาฯ ได้ตรวจดูสมาชิกสภาองค์การบริหารส่วนตำบลฉลุง ได้เข้าประชุมครบองค์ประชุมหรือไม่ เมื่อเห็นว่าครบองค์ประชุมแล้ว จึงกล่าวเปิดประชุม และดำเนินการประชุมตามระเบียบวาระ ดังนี้

ระเบียบวาระที่  ๑		เรื่องที่ประธานจะแจ้งต่อที่ประชุม
นายมาหมาด  แปดเนียม		แจ้งประกาศองค์การบริหารส่วนตำบลฉลุง ดังนี้
     (ประธานสภาฯ)		๑.๑ ประกาศใช้แผนพัฒนาท้องถิ่น ( พ.ศ. ๒๕๖๑ – ๒๕๖๕ ) 
      แก้ไขครั้งที่ ๒ / ๒๕๖๓ เมื่อวันที่ ๑๗ กรกฎาคม ๒๕๖๓
๑.๒ ประกาศใช้แผนพัฒนาท้องถิ่น ( พ.ศ. ๒๕๖๑ – ๒๕๖๕ ) เพิ่มเติม
      ฉบับที่ ๒ พ.ศ. ๒๕๖๓ เมื่อวันที่ ๒๑ กรกฎาคม ๒๕๖๓
๑.๓ ประกาศใช้แผนพัฒนาท้องถิ่น (พ.ศ. ๒๕๖๑ – ๒๕๖๕) เปลี่ยนแปลง
     ฉบับที่ ๑ พ.ศ. ๒๕๖๓ เมื่อวันที่ ๒๑ กรกฎาคม ๒๕๖๓

ระเบียบวาระที่ ๒		รับรองรายงานการประชุม
นายมาหมาด   แปดเนียม		ตามที่สภาองค์การบริหารส่วนตำบลฉลุงได้มีการประชุมสภาองค์การบริหาร
(ประธานสภาฯ)	ส่วนตำบลฉลุง สมัยสามัญ สมัยที่สาม ครั้งที่ ๑ ประจำปี พ.ศ. ๒๕๖๓ เมื่อวันพฤหัสบดี ที่ ๖ สิงหาคม ๒๕๖๓ ณ ห้องประชุมองค์การบริหารส่วนตำบลฉลุง ซึ่งทางฝ่ายเลขานุการสภาฯ ได้จัดทำรายงานการประชุมแจกให้กับท่านสมาชิกสภาฯ ทุกท่านทราบแล้ว
ดังนั้น สมาชิกสภาองค์การบริหารส่วนตำบลฉลุงท่านใด จะแก้ไขเพิ่มเติมรายงานการประชุมสภาฯ ก็เป็นอำนาจของมติสภาฯแห่งนี้ เป็นผู้
แก้ไขเพิ่มเติม ขอให้สมาชิกสภาฯทุกท่านได้ตรวจรายงานการประชุมสภาฯ
หากมีข้อความใดที่ยังไม่สมบูรณ์หรือจะแก้ไขเพิ่มเติมก็ขอเรียนเชิญนำเสนอต่อที่ประชุมสภาฯ เพื่อขอมติที่ประชุมสภาฯให้แก้ไขเพิ่มเติม

ที่ประชุม			ไม่มี

นายมาหมาด  แปดเนียม		เมื่อที่ประชุมสภาไม่มีการเสนอแก้ไขรายงานการประชุม ผมจึงขอมติที่
     (ประธานสภาฯ)		ประชุมสภาองค์การบริหารส่วนตำบลฉลุงว่าเห็นชอบรับรองรายงานการ
ประชุมหรือไม่ ถ้าเห็นชอบรับรองรายงานการประชุมขอให้ท่านสมาชิกสภาองค์การบริหารส่วนตำบลฉลุง ยกมือขึ้น
มติที่ประชุม			มีสมาชิกสภาฯอยู่ในห้องประชุมสภาฯจำนวน ๒๐ คน และที่ประชุมสภา
องค์การบริหารส่วนตำบลฉลุง	มีมติรับรองรายงานการประชุมสภาองค์การบริหารส่วนตำบลฉลุงสมัยสามัญ สมัยที่สาม ครั้งที่ ๑ ประจำปี พ.ศ. ๒๕๖๓ เมื่อวันพฤหัสบดี ที่ ๖ สิงหาคม ๒๕๖๓ ดังนี้
/รับรอง…
- รับรองรายงานการประชุม	จำนวน   ๑๙  เสียง
- ไม่รับรอง			จำนวน     -   เสียง
- งดออกเสียง			จำนวน     ๑   เสียง

ระเบียบวาระที่ ๓		กระทู้ถาม
· ไม่มี

ระเบียบวาระที่ ๔		เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว
· ไม่มี
ระเบียบวาระที่  ๕		เรื่องที่เสนอใหม่
๕.๑ พิจารณาให้ความเห็นชอบร่างข้อบัญญัติองค์การบริหารส่วนตำบล เรื่องงบประมาณรายจ่ายประจำปีงบประมาณ พ.ศ. ๒๕๖๔ ขององค์การบริหารส่วนตำบลฉลุง (วาระที่สอง ขั้นแปรญัตติ และวาระที่สาม ขั้นลงมติ)
นายมาหมาด  แปดเนียม		ขอเชิญเลขานุการสภาฯได้ชี้แจงถึงข้อกฎหมาย
      (ประธานสภาฯ)
นายจรัญ  เส็นหล๊ะ		เรียนท่านประธานสภาที่เคารพ กระผมนายจรัญ เส็นหล๊ะ เลขานุการสภา
(เลขานุการสภาฯ)	องค์การบริหารส่วนตำบลฉลุง ขออนุญาตชี้แจงระเบียบข้อกฎหมายที่เกี่ยวข้อง
ข้อกฎหมาย
อาศัยอำนาจตามความในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมจนถึง ฉบับที่ ๒ พ.ศ. ๒๕๕๔ 
ข้อ ๕๑ ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คระกรรมการแปรญัตติแก้ไขเท่านั้น เว้นแต่ที่ประชุมภาท้องถิ่นจะได้ลงมติเป็นอย่างอื่น
ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้วไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก
ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้วการพิจารณาเฉพาะข้อนั้นๆเป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่นๆต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้
ถ้าข้อขัดแย้งหรือบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้
เมื่อคณะกรรมการแปรญัตติได้ยื่นรายงานการพิจารณาข้อที่ได้
[bookmark: _GoBack]/ระงับ…
ระงับไว้นั้นตามวรรคสามแล้วให้ประธานสภาท้องถิ่นส่งรายงานนั้นให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน
ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น
นายมาหมาด  แปดเนียม		เนื่องจากในที่ประชุมสภา ในการประชุมสภาองค์การบริหารส่วนตำบลฉลุง
(ประธานสภาฯ)	สมัยสามัญ สมัยที่สาม ครั้งที่ ๑ ประจำปี พ.ศ. ๒๕๖๓ เมื่อวันพฤหัสบดี ที่ ๖ สิงหาคม ๒๕๖๓ ที่ประชุมได้เห็นชอบรับหลักการแห่งร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๔ ในวาระแรกไปแล้วนั้น ตามที่ได้กำหนดระยะเวลาเสนอคำแปรญัตติต่อคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 25๖๔ ในระหว่างวันที่ ๗ – ๙ สิงหาคม 25๖๓ เวลา ๐๘.๐๐–๑๗.๐๐ น. จำนวน ๓ วันๆละ ๙ ชั่วโมง ณ ห้องประชุมองค์การบริหารส่วนตำบลฉลุง ขอเชิญคณะกรรมการแปรญัตติรายงานผลการพิจารณาแปรญัตติให้สภาฯได้รับทราบ ขอเชิญครับ
นายยูโสบ   หมาดมานัง		เรียนท่านประธานสภาที่เคารพ และสมาชิกสภาองค์การบริหารส่วนตำบล
  (ประธานกรรมการฯ)	ฉลุงผู้ทรงเกียรติทุกท่าน กระผม นายยูโสบ  หมาดมานัง ประธานคณะกรรมการแปรญัตติ ขอรายงานผลการพิจารณาแปรญัตติและความเห็นเกี่ยวกับร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๔
ด้วยสภาองค์การบริหารส่วนตำบลฉลุง ได้กำหนดระยะเวลาเสนอคำแปรญัตติต่อคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 25๖๔ ในระหว่างวันที่ ๗ – ๙ สิงหาคม  25๖๓ ตั้งแต่เวลา 08.๐0 น. ถึง  เวลา 1๗.๐0 น.รวม ๓ วันๆละ ๙ ชั่วโมง ณ ห้องประชุมองค์การบริหารส่วนตำบลฉลุง  และกำหนดระยะเวลาพิจารณาคำแปรญัตติให้คณะกรรมการแปรญัตติพิจารณาให้แล้วเสร็จภายในวันที่ ๑๑ สิงหาคม 25๖๓ และส่งให้ประธานสภาองค์การบริหารส่วนตำบลฉลุง  เพื่อนำเสนอต่อสภาองค์การบริหารส่วนตำบลฉลุง เพื่อพิจารณาในวาระที่ 2 (ขั้นแปรญัตติ) และวาระที่ 3 (ขั้นลงมติ) ต่อไป  นั้น
คณะกรรมการแปรญัตติได้ดำเนินการประชุมพิจารณาแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๔ เสร็จเรียบร้อยแล้ว เมื่อวันที่ ๑๑ สิงหาคม ๒๕๖๓ ซึ่งผลการพิจารณาแปรญัตติร่างข้อบัญญัติฯดังกล่าวนั้น ปรากฏว่าไม่มีผู้บริหารท้องถิ่นหรือสมาชิกสภาองค์การบริหารส่วนตำบลฉลุง ผู้ใดได้เสนอคำแปรญัตติแก้ไขเพิ่มเติม และแปรญัตติเกี่ยวกับร่างข้อบัญญัติงบประมาณรายจ่ายประจำปีงบประมาณ พ.ศ. 25๖๔ แต่อย่างใด ซึ่งคณะกรรมการแปรญัตติได้ประชุมร่วมกันแล้ว มีมติเป็นเอกฉันท์เห็นชอบตามร่างเดิมที่ผู้บริหารองค์การบริหารส่วนตำบล
/ฉลุง…
ฉลุงเสนอมา ไม่มีการแก้ไขเปลี่ยนแปลง จึงถือว่าร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๔ ได้ผ่านการพิจารณาของคณะกรรมการแปรญัตติ 
					จึงนำเสนอต่อสภาองค์การบริหารส่วนตำบลฉลุงเพื่อพิจารณาใน
วาระที่สอง (ขั้นแปรญัตติ) ต่อไป
นายมาหมาด  แปดเนียม		จากรายงานของคณะกรรมการแปรญัตติ มีมติเป็นเอกฉันท์เห็นชอบตามร่าง
(ประธานสภาฯ)	เดิมที่ผู้บริหารองค์การบริหารส่วนตำบลฉลุงเสนอมา ไม่มีการแก้ไขเปลี่ยนแปลง จึงถือว่าร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๔ ได้ผ่านการพิจารณาของคณะกรรมการแปรญัตติ 
ดังนั้น จึงขอมติที่ประชุมสภาองค์การบริหารส่วนตำบลฉลุง ในวาระที่สอง เพื่อเข้าสู่การพิจารณาในวาระที่สาม ต่อไป
นายมาหมาด  แปดเนียม		มีสมาชิกสภาองค์การบริหารส่วนตำบลฉลุงท่านใดเห็นชอบตามที่
     (ประธานสภาฯ)		คณะกรรมการแปรญัตติได้แปรญัตติ ในวาระที่สอง ขอให้ยกมือขึ้นครับ

มติที่ประชุม			มีสมาชิกสภาฯ อยู่ในห้องประชุมสภาฯ จำนวน ๒๐ คน และที่ประชุมสภา
องค์การบริหารส่วนตำบลฉลุง มีมติเห็นชอบด้วยคะแนนเสียงดังนี้
· เห็นชอบ			จำนวน   ๑๙   เสียง
· ไม่เห็นชอบ			จำนวน     -    เสียง
· งดออกเสียง			จำนวน    ๑    เสียง

นายมาหมาด  แปดเนียม		ลำดับต่อไปเข้าสู่การพิจารณาในวาระที่สาม ขั้นลงมติ ขอเชิญเลขานุการ
   (ประธานสภาฯ)		สภาฯได้ชี้แจงถึงข้อกฎหมาย
นายจรัญ  เส็นหล๊ะ		เรียนท่านประธานสภาที่เคารพ กระผมนายจรัญ เส็นหล๊ะ เลขานุการสภา
(เลขานุการสภาฯ)	องค์การบริหารส่วนตำบลฉลุง ขอชี้แจงระเบียบข้อกฎหมายที่เกี่ยวข้อง
ข้อกฎหมาย
อาศัยอำนาจตามความในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมจนถึง ฉบับที่ ๒ พ.ศ. ๒๕๕๔ 
ข้อ ๕๒ การพิจารณาร่างข้อบัญญัติงบประมาณในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร 
ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่
นายมาหมาด  แปดเนียม		การพิจารณาวาระที่สาม ให้ที่ประชุมสภาท้องถิ่นลงมติว่าจะให้ตราเป็น
     (ประธานสภาฯ)		ข้อบัญญัติหรือไม่ ผมจึงขอมติที่ประชุม สมาชิกสภาองค์การบริหารส่วน
ตำบลฉลุงท่านใดเห็นชอบให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๔ ขอให้ยกมือขึ้นครับ

/มติที่ประชุม…

มติที่ประชุม			มีสมาชิกสภาฯ อยู่ในห้องประชุมสภาฯ จำนวน ๒๐ คน และที่ประชุมสภา
องค์การบริหารส่วนตำบลฉลุง มีมติเห็นชอบด้วยคะแนนเสียงดังนี้
· เห็นชอบ			จำนวน  ๑๙   เสียง
· ไม่เห็นชอบ			จำนวน    -    เสียง
· งดออกเสียง			จำนวน    ๑   เสียง

นายมาหมาด  แปดเนียม		เมื่อสมาชิกสภาองค์การบริหารส่วนตำบลฉลุงได้ให้ความเห็นชอบแล้ว จะได้
     (ประธานสภาฯ)		ส่งร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๔
เพื่อให้นายอำเภอพิจารณาตาม มาตรา ๘๗ แห่งพระราชบัญญัติสภาตำบล และองค์การบริหารส่วนตำบล พ.ศ. ๒๕๓๗ ( แก้ไขเพิ่มเติมถึง ฉบับที่ ๗ ) พ.ศ. ๒๕๖๒ ต่อไป
๕.๒ รายงานการประเมินผลการจัดบริการสาธารณะตามเกณฑ์ชี้วัดและค่าเป้าหมายขั้นต่ำมาตรฐานการจัดบริการสาธารณะขององค์การบริหารส่วนตำบลฉลุง พ.ศ. ๒๕๖๓
นายมาหมาด   แปดเนียม		ขอเชิญส่วนที่เกี่ยวข้องชี้แจง
     (ประธานสภาฯ)
นายรัฐศาสตร์   ลารีนู		เรียนท่านประธานสภาที่เคารพ กระผมนายรัฐศาสตร์  ลารีนู  นักวิเคราะห์
    (นักวิเคราะห์ฯ)		นโยบายและแผนชำนาญการ ขอรายงานการประเมินผลการจัดบริการ
สาธารณะตามเกณฑ์ชี้วัดและค่าเป้าหมายขั้นต่ำมาตรฐานการจัดบริการสาธารณะขององค์การบริหารส่วนตำบลฉลุง พ.ศ. ๒๕๖๓ สืบเนื่องจากคณะกรรมการกระจายอำนาจให้แก่องค์กรปกครองส่วนท้องถิ่น ได้มีมติเห็นชอบกรอบแนวทางการประเมินมาตรฐานการจัดบริการสาธารณะขององค์กรปกครองส่วนท้องถิ่น ระยะ ๓ ปี (พ.ศ.๒๕๖๑-๒๕๖๓) และให้สำนักงาน ก.ก.ถ. นำเกณฑ์ชี้วัดและค่าเป้าหมายขั้นต่ำมาตรฐานการจัดบริการสาธารณะให้องค์การบริหารส่วนตำบลประเมินตนเอง เพื่อเป็นข้อมูลสำหรับใช้เป็นเกณฑ์ประกอบการพิจารณาจัดสรรเงินอุดหนุนและรายงานคณะรัฐมนตรีทราบ ตลอดจนกระตุ้นให้องค์การบริหารส่วนตำบลพัฒนาประสิทธิภาพ ประสิทธิผลของการให้บริการสาธารณะตามภารกิจหน้าที่และภารกิจที่ได้รับการถ่ายโอนตามแผนกระจายอำนาจให้แก่องค์กรปกครองส่วนท้องถิ่นให้มีคุณภาพและมาตรฐานที่สูงขึ้นอย่างต่อเนื่อง และได้รับความพึงพอใจจากประชาชนต่อไป 
สรุปผลประเมินการจัดบริการสาธารณะ มี ๘ ด้าน ๒๑ ภารกิจ ๒๑๓ ตัวชี้วัด โดยมีรายละเอียดดังนี้
ด้านที่ ๑ โครงสร้างพื้นฐาน และด้านที่ ๒ ผังเมือง มี ๖ ภารกิจ 
				ภารกิจที่ ๑ ถนนและการระบายน้ำ
				ภารกิจที่ ๒ คลอง/ลำธาร บ่อน้ำ และแหล่งน้ำ
				ภารกิจที่ ๓ ระบบประปาของ อบต. (เฉพาะ อบต.ที่มีระบบประปา)
/ภารกิจ…
				ภารกิจที่ ๔ ไฟจราจร ไฟส่องสว่าง และป้ายสัญญาณ
				ภารกิจที่ ๕ การคมนาคมและขนส่ง
				ภารกิจที่ ๖ ด้านผังเมือง
					สรุปผลการประเมิน
· มีการจัดบริการบริการสาธารณะ ๔ ตัวชี้วัด
ผลการประเมินสูงกว่าเป้าหมาย ๔ ตัวชี้วัด
· ไม่มีบริการสาธารณะ ๓๕ ตัวชี้วัด
ด้านที่ ๓ ด้านสาธารณสุข บริการทางสังคม และคุณภาพชีวิต 
มี ๖ ภารกิจ
				ภารกิจที่ ๑ การส่งเสริมการพัฒนาสตรี
				ภารกิจที่ ๒ การส่งเสริมและการพัฒนาผู้สูงอายุ
				ภารกิจที่ ๓ การส่งเสริมคุณภาพชีวิตผู้พิการ
				ภารกิจที่ ๔ การสาธารณสุขมูลฐาน
				ภารกิจที่ ๕ การพัฒนาเด็กและเยาวชน
				ภารกิจที่ ๖ การส่งเสริมคุณภาพชีวิตผู้ติดเชื้อ/ผู้ป่วยเอดส์และผู้ติดยาเสพติด
					สรุปผลการประเมิน
· มีการจัดบริการสาธารณะ ๑๕ ตัวชี้วัด
สูงกว่าค่าเป้าหมาย ๔ ตัวชี้วัด
เท่ากับค่าเป้าหมาย ๘ ตัวชี้วัด
การพัฒนาในอนาคต ๓ ตัวชี้วัด
· ไม่มีบริการสาธารณะ ๔๕ ตัวชี้วัด
ด้านที่ ๔ ด้านการศึกษา มี ๒ ภารกิจ
				ภารกิจที่ ๑ การศึกษาในระบบ
				ภารกิจที่ ๒ การศึกษานอกระบบ
					สรุปผลการประเมิน
· มีการจัดบริการสาธารณะ ๗ ตัวชี้วัด
สูงกว่าค่าเป้าหมาย ๒ ตัวชี้วัด
เท่ากับค่าเป้าหมาย ๒ ตัวชี้วัด
การพัฒนาในอนาคต ๓ ตัวชี้วัด
· ไม่มีบริการสาธารณะ ๑๖ ตัวชี้วัด
ด้านที่ ๕ ด้านการจัดระเบียบชุมชนและการรักษาความสงบปลอดภัย มี ๔ ภารกิจ
				ภารกิจที่ ๑ การป้องกันและบรรเทาสาธารณภัย
				ภารกิจที่ ๒ การจัดระเบียบชุมชน
				ภารกิจที่ ๓ การจัดการความขัดแย้ง
				ภารกิจที่ ๔ การป้องกันอาชญากรรมและการกระทำผิด

/สรุปผล…
					สรุปผลการประเมิน
· มีการจัดบริการสาธารณะ ๑๑ ตัวชี้วัด
สูงกว่าค่าเป้าหมาย ๓ ตัวชี้วัด
เท่ากับค่าเป้าหมาย ๕ ตัวชี้วัด
การพัฒนาในอนาคต ๓ ตัวชี้วัด
· ไม่มีบริการสาธารณะ ๒๒ ตัวชี้วัด
ด้านที่ ๖ การส่งเสริมเศรษฐกิจชุมชน อาชีพ การท่องเที่ยว และการลงทุน มี ๑ ภารกิจ
				ภารกิจที่ ๑ ส่งเสริมเศรษฐกิจชุมชน อาชีพ การท่องเที่ยว และการลงทุน
					สรุปผลการประเมิน
· มีการบริการสาธารณะ ๒ ตัวชี้วัด
สูงกว่าเป้าหมาย ๑ ตัวชี้วัด
เท่ากับเป้าหมาย ๑ ตัวชี้วัด
· ไม่มีการบริการสาธารณะ ๑๙ ตัวชี้วัด
ด้านที่ ๗ ด้านการจัดการทรัพยากระธรรมชาติและสิ่งแวดล้อม 
มี ๑ ภารกิจ
				ภารกิจที่ ๑ การจัดการทรัพยากรธรรมชาติและสิ่งแวดล้อม
					สรุปผลการประเมิน
· มีการบริการสาธารณะ ๗ ตัวชี้วัด
สูงกว่าค่าเป้าหมาย ๔ ตัวชี้วัด
เท่ากับค่าเป้าหมาย ๒ ตัวชี้วัด
การพัฒนาในอนาคต ๑ ตัวชี้วัด
· ไม่มีบริการสาธารณะ ๑๘ ตัวชี้วัด
ด้านที่ ๘ ด้านการส่งเสริมศิลปะ วัฒนธรรม ภูมิปัญญาชาวบ้าน และโบราณสถาน มี ๑ ภารกิจ
				ภารกิจที่ ๑ การส่งเสริมศิลปะ วัฒนธรรม ภูมิปัญญาชาวบ้าน และ
				โบราณสถาน
					สรุปผลการประเมิน
· มีการจัดบริการสาธารณะ ๕ ตัวชี้วัด
สูงกว่าค่าเป้าหมาย ๕ ตัวชี้วัด
เท่ากับค่าเป้าหมาย ๕ ตัวชี้วัด
· ไม่มีบริการสาธารณะ ๗ ตัวชี้วัด
สรุปผลการประเมินรวม ๘ ด้าน ๒๑ ภารกิจ ๒๑๓ ตัวชี้วัด ดังนี้
· มีการจัดบริการสาธารณะ ๕๑ ตัวชี้วัด
สูงกว่าค่าเป้าหมาย ๒๓ ตัวชี้วัด
เท่ากับค่าเป้าหมาย ๑๘ ตัวชี้วัด
การพัฒนาในอนาคต ๑๐ ตัวชี้วัด
/ไม่มี…
· ไม่มีบริการสาธารณะ ๑๖๒ ตัวชี้วัด
ในส่วนรายละเอียดอื่นๆท่านสมาชิกสภาฯสามารถดูรายละเอียด
เพิ่มเติมได้ที่สำนักงานปลัดองค์การบริหารส่วนตำบลฉลุง 
ที่ประชุม			รับทราบ
ระเบียบวาระที่ ๖		เรื่องอื่นๆ

นายมาหมาด   แปดเนียม		มีสมาชิกสภาองค์การบริหารส่วนตำบลฉลุงท่านใดมีเรื่องอื่นๆที่จะนำเสนอ
     (ประธานสภาฯ)		ให้ที่ประชุมรับทราบอีกหรือไม่ ขอเชิญเสนอครับ
นางพรทิภา   รอเกต		เรียนท่านประธานสภาที่เคารพ ดิฉันนางพรทิภา  รอเกต หัวหน้าสำนักปลัด 
 (หัวหน้าสำนักปลัด)		ขอประชาสัมพันธ์เรื่องการแสดงตนของผู้มีสิทธิรับเงินเบี้ยยังชีพผู้สูงอายุ
เบี้ยความพิการ และผู้ป่วยเอดส์ ประจำปีงบประมาณ ๒๕๖๔ ซึ่งองค์การบริหารส่วนตำบลฉลุงจะออกให้บริการอำนวยความสะดวกแก่ประชาชน ในวันที่ ๗ กันยายน ๒๕๖๓ ซึ่งผู้มีสิทธิจะต้องมาแสดงตนต่อเจ้าหน้าที่ให้แล้วเสร็จภายในเดือนกันยายนของทุกปี แต่ถ้าหากท่านใดไม่สามารถที่จะมาแสดงตนได้ให้ทำหนังสือมอบอำนาจ สามารถมารับหนังสือมอบอำนาจได้ที่สำนักงานปลัด หรืออาจมาแสดงตนได้ที่ทำการองค์การบริหารส่วนตำบลฉลุงก็ได้ ส่วนรายละเอียดแผนกำหนดการออกพื้นที่ในแต่ละหมู่บ้านจะแจ้งให้ทราบเป็นหนังสืออีกครั้งหนึ่ง สำหรับหลักฐานที่ใช้ในการแสดงตนให้นำบัตรประจำตัวประชาชนมายื่นต่อเจ้าหน้าที่ หากท่านใดประสงค์จะเปลี่ยนแปลงบัญชีธนาคาร ให้นำสมุดบัญชีธนาคารมาด้วย
นายมาหมาด   แปดเนียม		มีสมาชิกสภาองค์การบริหารส่วนตำบลฉลุงท่านใดมีเรื่องอื่นๆที่จะนำเสนอ
     (ประธานสภาฯ)		ให้ที่ประชุมรับทราบอีกหรือไม่ ขอเชิญเสนอครับ
นายรัตนชัย  กาหนุง		เรียนท่านประธานสภาที่เคารพ กระผมนายรัตนชัย  กาหนุง  รองนายก
(รองนายก อบต.ฉลุง)		องค์การบริหารส่วนตำบลฉลุง ตามที่ท่านหัวหน้าสำนักปลัดได้แจ้ง
ประชาสัมพันธ์ให้ผู้มีสิทธิรับเงินเบี้ยยังชีพมาแสดงตนเพื่อยืนยันการมีชีวิตอยู่ในการรับเงินเบี้ยยังชีพนั้น หากผู้มีสิทธิท่านใดไม่มาแสดงตนทางองค์การบริหารส่วนตำบลฉลุงก็จะระงับสิทธิไม่จ่ายเงินไปก่อนในเดือนนั้นจนกว่าท่านจะมาแสดงตนต่อเจ้าหน้าที่ และท่านก็จะได้รับเงินตกเบิกย้อนหลัง
และขอขอบคุณท่านสมาชิกสภาองค์การบริหารส่วนตำบลฉลุง ที่ได้พิจารณาผ่านร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๔ 
นายมาหมาด   แปดเนียม		มีสมาชิกสภาองค์การบริหารส่วนตำบลฉลุงท่านใดมีเรื่องอื่นๆที่จะนำเสนอ
     (ประธานสภาฯ)		ให้ที่ประชุมรับทราบอีกหรือไม่ ขอเชิญเสนอครับ
นายมีซัน  หมาดมานัง		เรียนท่านประธานสภาที่เคารพ กระผมนายมีซัน  หมาดมานัง สมาชิกสภา
(สมาชิกสภาฯม.๒)	องค์การบริหารส่วนตำบลฉลุง หมู่ที่ ๒ ผมขอให้สมาชิกสภาองค์การบริหารส่วนตำบลฉลุงแสดงความคิดเห็นเรื่องการซ่อมแซมไฟฟ้าสาธารณะในพื้นที่ตำบลฉลุงว่าในการซ่อมแซมเปลี่ยนหลอดไฟฟ้าที่ชำรุดนั้น จะเปลี่ยนใช้หลอดไฟ LED หรือหลอดไฟแบบเก่า เพื่อความสะดวกรวดเร็ว และมีความ
/ทนทาน…
ทนทานต่อการใช้งาน
นายจรัญ   เส็นหล๊ะ		เรียนท่านประธานสภาที่เคารพ กระผมนายจรัญ  เส็นหล๊ะ  ปลัดองค์การ
(ปลัด อบต.ฉลงุ)	บริหารส่วนตำบลฉลุง ผมได้สอบถามช่างไฟฟ้าแล้วว่า ประเด็นแรกถ้าเปลี่ยนหลอดไฟฟ้าที่ชำรุดมาเป็นหลอดไฟ LED สามารถที่จะเปลี่ยนหลอดไฟได้เลย สะดวกรวดเร็วและประหยัดเวลาในการซ่อมแซม และประเด็นที่สอง ถ้าเปลี่ยนหลอดไฟแบบเก่า จะต้องถอดแล้วมาประกอบใหม่เนื่องจากจะมีทั้งบัลลาสต์และสตาร์ทเตอร์จะทำให้เสียเวลาในการซ่อมแซม กระบวนการก็จะช้าลง ซึ่งขณะนี้กระบวนการของเราคือเปลี่ยนจากหลอดไฟแบบเก่ามาเป็นหลอดไฟ LED ทุกจุดแล้ว เพื่อเกิดความคล่องตัวและสะดวกรวดเร็วในการซ่อมแซมไฟฟ้า 
นายมาหมาด  แปดเนียม		ผมขอเสนอความเห็นว่าถ้าใช้หลอดไฟ LED ไม่ค่อยทนทาน มีอายุการใช้
     (ประธานสภาฯ)		งานสั้น และชำรุดอยู่บ่อยครั้ง
นายอรุณ   หมาดสา		เรียนท่านประธานสภาที่เคารพ กระผมนายอรุณ  หมาดสา  สมาชิกสภา
(สมาชิกสภาฯม.๕)	องค์การบริหารส่วนตำบลฉลุง หมู่ที่ ๕ ผมขอเสนอให้เชิญช่างไฟฟ้ามาชี้แจงในที่ประชุม เพราะหลอดไฟแต่ละรุ่นมีคุณภาพที่แตกต่างกัน บางสถานที่ต้องใช้หลอดไฟ LED แต่บางสถานที่ต้องใช้หลอดไฟแบบเก่า ขอให้ท่านประธานสภาฯนัดกองช่างมาประชุมหารือกันดีกว่าครับ 
นายมาหมาด  แปดเนียม		ผมจะนัดกองช่างประชุมเรื่องการซ่อมแซมไฟฟ้า และจะแจ้งวันประชุมให้
     (ประธานสภาฯ)		สมาชิกสภาองค์การบริหารส่วนตำบลฉลุงทราบอีกครั้ง
				มีสมาชิกสภาองค์การบริหารส่วนตำบลฉลุงท่านใดมีเรื่องอื่นๆที่จะนำเสนอ
				ให้ที่ประชุมรับทราบอีกหรือไม่ ขอเชิญเสนอครับ

ที่ประชุม			-   ไม่มี

นายมาหมาด  แปดเนียม		เมื่อที่ประชุมสภาองค์การบริหารส่วนตำบลฉลุง ไม่มีเรื่องที่จะเสนอหรือ
(ประธานสภาฯ)	สอบถามเพิ่มเติม ผมขอขอบคุณทุกท่านที่ให้ความร่วมมือในการประชุมสภาองค์การบริหารส่วนตำบลฉลุงเป็นไปด้วยความเรียบร้อย ผมขอปิดการประชุมสภาองค์การบริหารส่วนตำบลฉลุง สมัยประชุมสามัญ สมัยที่สาม ครั้งที่ ๒ ประจำปี พ.ศ. ๒๕๖๓

เลิกประชุม	เวลา  ๑๐.๒๕ น.




                                              (ลงชื่อ)	จรัญ    เส็นหล๊ะ	           ผู้จดรายงานการประชุม
				                 ( นายจรัญ      เส็นหล๊ะ )
			                 เลขานุการสภาองค์การบริหารส่วนตำบลฉลุง


/คณะกรรมการ…
คณะกรรมการสามัญฯ ได้ตรวจรายงานการประชุมสภาองค์การบริหารส่วนตำบลฉลุง สมัยประชุม
สามัญ สมัยที่สาม ครั้งที่ ๒ ประจำปี พ.ศ. ๒๕๖๓ เมื่อวันพฤหัสบดี  ที่ ๑๓  เดือน สิงหาคม พ.ศ. ๒๕๖๓  เวลา ๐๙.๓๐ น. แล้ว และรับรองว่าถูกต้องตามการดำเนินการประชุม ดังกล่าว


				    (ลงชื่อ)	บัซรีย์   สัตย์สุข	         ประธานกรรมการ
				                ( นายบัซรีย์   สัตย์สุข )
				      สมาชิกสภาองค์การบริหารส่วนตำบลฉลุง

				
				    (ลงชื่อ)	อรุณ    หมาดสา		กรรมการ
					       ( นายอรุณ   หมาดสา )
			                 สมาชิกสภาองค์การบริหารส่วนตำบลฉลุง


				     (ลงชื่อ)	มีซัน    หมาดมานัง	กรรมการ
				                ( นายมีซัน   หมาดมานัง )
			                 สมาชิกสภาองค์การบริหารส่วนตำบลฉลุง


	สภาองค์การบริหารส่วนตำบลได้รับรองรายงานการประชุมสภาองค์การบริหารส่วนตำบลฉลุงสมัยประชุมสามัญ สมัยที่สาม ครั้งที่ ๒ ประจำปี พ.ศ. ๒๕๖๓ เมื่อวันพฤหัสบดี ที่ ๑๓ เดือน สิงหาคม พ.ศ. ๒๕๖๓
				




				     (ลงชื่อ)	มาหมาด   แปดเนียม          ผู้รับรองรายงานการประชุม
				              ( นายมาหมาด    แปดเนียม )
                                                ประธานสภาองค์การบริหารส่วนตำบลฉลุง

 
